סם קלאפלין

סמואל ג'ורג' "סם" קלאפלין (באנגלית: Samuel George "Sam" Claflin; ‏נולד ב-27 ביוני 1986) הוא שחקן אנגלי, שהתפרסם בזכות תפקידיו בסרטים "שודדי הקאריביים: זרמים זרים", "משחקי הרעב", "ללכת בדרכך" ובזכות הופעתו בתור אוסוואלד מוסלי בסדרה "כנופיית ברמינגהאם". קלאפלין נולד בעיר איפסוויץ', בסאפוק, אנגליה בנם של מארק קלאפלין, פקיד פיננסי וסו קלארק, עוזרת הוראה. יש לו שני אחים בוגרים בשם בנג'מין ודניאל, ואח צעיר בשם ג'וזף (נולד ב-1989) שאף הוא שחקן. קלאפלין גדל בנוריץ', נורפוק. כילד, התעניין בכדורגל. הוא שיחק עד ששבר את הקרסול, והפציעה מנעה ממנו לשוב לשחק בצורה מקצועית. בתיכון, שיחק במחזות והחליט ללמוד משחק. ב-2003, הוא למד אומנויות הבמה במכללת נוריץ', ולאחר מכן למד באקדמיה למוזיקה ולאמנויות הדרמה של לונדון, שם סיים את לימודיו בשנת 2009. בשנת 2010 הצטלם לצידם של איאן מקשיין ורופוס סוול למיני סדרה המבוססת על הרומן "עמודי תבל" ולמיני סדרה "Any Human Heart" בתור הדמות הצעירה של לוגאן מונסטיוארט. ב-2011 התפרסם בחלק הרביעי של סדרת "שודדי הקאריביים", "שודדי הקאריביים: זרמים זרים" בתפקיד המיסיונר פיליפ סוויפט אותו מביאה אנג'ליקה (פנלופה קרוז) אל ספינת "נקמת המלכה אן" על מנת שירפא את אביה שחור הזקן (איאן מקשיין). בשנת 2012, הוא שיחק בסרט "שלגייה והצייד" בתפקיד ויליאם, בנו של הדוכס. בין השנים 2013–2015, קלאפלין השתתף גם בסרט השני בסדרת סרטי "משחקי הרעב" - "משחקי הרעב - התלקחות" בתפקיד פיניק אודייר. הוא המשיך לשחק בסרט הבא בסדרה "משחקי הרעב: עורבני חקיין - חלק א'", ב"משחקי הרעב: עורבני חקיין - פרק הסיום". ב-2014 שיחק בסרט "באהבה, רוזי" את הדמות הראשית אלכס לצידה של לילי קולינס. שיחק גם בסרט הדרמה "מועדון הפרעות", אשר מבוסס על מועדון הבולינגדון, ובסרט האימה העל-טבעי "הדוממים" (אנ'). בשנת 2016 השתתף בסרט "הצייד: מלחמת החורף", סרט המשך לסרט "שלגייה והצייד" מ-2012. וגם השתתף בסרט "ללכת בדרכך" לצד אמיליה קלארק בתור ויל טריינור, אחת משתי הדמויות הראשיות. בשנת 2016 גם שיחק בדרמה "שעתם היפה", לצדם של ג'מה ארטרטון וביל ניי. ב-2018 שיחק בסרט "נסחפים" (אנ') ובסרט האוסטרלי "הזמיר" (אנ'). בשנת 2019 כיכב קלאפלין במותחן הפשע "אימפריית השחיתות" בתור ליאם, אסיר לשעבר שמנסה לזכות בחזרה באמון משפחתו לאחר שאיבד הכול לסינדיקט פשע מקומי. בנוסף, השתתף בעונה החמישית של הסדרה "כנופיית ברמינגהם" שבה שיחק בתפקיד של אוסוואלד מוסלי, פוליטיקאי פשיסט שהשקפותיו הפוליטיות תואמות את האידאולוגיה הנאצית. באותה שנה שיחק גם בסרט "המלאכיות של צ'רלי", שביימה אליזבת' בנקס. בשנת 2020 הופיע גם בסרט הקומי של נטפליקס "אהבה, חתונה והכל מהתחלה", ושיחק בסרט המסתורין הבלשי "אנולה הולמס", בתור מייקרופט הולמס. באותה שנה, לוהק לסדרת הטלוויזיה "Daisy Jones & The Six" של רשת הסטרימניג פריים וידאו אשר עוקבת אודות הצלחתם של להקת רוק בשנות ה-70. הסדרה אשר מככבים בה גם ריילי קיאו וסוקי ווטרהאוס מבוססת על הספר באותו שם מאת הסופרת האמריקאית טיילור ג'נקינס קייד משנת 2019. בשנת 2021 שיחק בסרט האימה "אויב בדלת" (אנ'). בהמשך השנה, שיחק בסרטו של אדגר רייט "אתמול בלילה בסוהו"; את דמותו הצעירה של לינדזי, בעוד את דמותו הבוגרת גילם השחקן טרנס סטמפ. בשנת 2023 שיחק בסדרה דייזי ג'ונס והסיקס בתפקיד הראשי, בילי דאן. על תפקידו זכה במועמדות לפרס גלובוס הזהב לשחקן הטוב ביותר במיני-סדרה או בסרט טלוויזיה. בשנת 2011, החל קלאפלין לצאת עם השחקנית לורה האדוק. הם הכירו באודישן לסרט "השבוע שלי עם מרילין". ביולי 2013 נישאו השניים בטקס פרטי. בדצמבר 2015, נולד בנם, ובפברואר 2018 נולדה בתם. הזוג התגרש ב-20 באוגוסט 2019. בספטמבר 2020, יצא במשך חודש עם הזמרת האירית אונה הילי. מסוף שנת 2021, קלאפלין יוצא עם הדוגמנית קאסי אמאטו. סם קלאפלין, ברשת החברתית אקס (טוויטר) סם קלאפלין, ברשת החברתית אינסטגרם סם קלאפלין, במסד הנתונים הקולנועיים IMDb (באנגלית) סם קלאפלין, באתר AllMovie (באנגלית) סם קלאפלין, באתר Rotten Tomatoes (באנגלית) סם קלאפלין, במסד הנתונים הקולנועיים KinoPoisk (ברוסית) סם קלאפלין, באתר MusicBrainz (באנגלית) אמיר בוגן, משחקי הרעב ומשחקי הכס באים מאותו מקום, באתר ynet, 24 בנובמבר 2015 Becky Freeth (5 בנובמבר 2015). "The Hunger Games' Sam Claflin reveals he's expecting his first child as he coos over pregnant wife Laura Haddock at Mockingjay - Part 2 premiere". Daily Mail. נבדק ב-5 בנובמבר 2015. {{cite web}}: (עזרה)